Lecanora muralis

Lecanora muralis edo Protoparmeliopsis muralis liken krustazeo bat da. Mundu mailan hedaturik dago, baita Euskal Herrian ere. 

 Taxonomia 
Johann Christian Daniel von Schreber alemaniar naturalistak identifikatu zuen 1771. urtyean eta Lichen muralis izena eman zion, hormetan azaltzen dela adieraziz. Gottlob Ludwig Rabenhorst alemaniar botanikariak deskribatu zuen 1845ean eta Lecanora muralis izena ezarri zion.

1929an Maurice Gustave Benoît Choisy frantziar likenologoak Protoparmeliopsis muralis izena eman zion eta izen biak erabiltzen dira gaur egun.

 Deskribapena 
Talo krustazeoa du, kolore horixka-berdekoa. 10 cm arteko errosetak eratzen ditu, nahiko erregularrak, lobulu txikiz osaturikoak. Apotezio asko ditu, batez ere erdigunean. Apotezioak sesilak dira, disko itxurako egitura hori-arreak.

 Habitata 
Hormetan agertzen da, arroka mota ezberdinetan; basaltoa, pumita, erriolita, granitoa, hareharria eta kareharria. Inoiz zuhaitzen enborrrean ere hazten da.

 Ekologia 
Muellerella pygmaea onddo likenikoloaren ostalaria da.

 Erreferentziak 

 Kanpo estekak 

Kategoria:Lecanorales
Kategoria:Euskal Herriko likenak